[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 162
                                                               din 28 iulie 2022
privind trecerea unor spații din imobilul situat în Sighișoara, str. Plopilor, nr. 19 în proprietatea Municipiului Sighișoara și transmiterea în administrarea Școlii Gimnaziale ”Aurel Mosora” Sighișoara a unor bunuri necesare funcționării Creșei cu Program Prelungit nr. 2 Sighișoara


Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 23.954/21.07.2022 şi la Consiliul Local Sighișoara cu nr. 24.016/21.07.2022, de referatul de aprobare, înregistrat cu nr. 23.952/21.07.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 112 din Legea nr. 1/2011, Legea educației naționale, cu modificările și completările ulterioare;

Având în vedere prevederile Ordonanței de Urgență a Guvernului nr. 100/2021 pentru modificarea şi completarea Legii educaţiei naţionale nr. 1/2011 şi abrogarea unor acte normative din domeniul protecţiei sociale, cu referire la art. 27 alin. (1^1) și (1^2) din Legea nr. 1/2011, Legea educației naționale, cu modificările și completările ulterioare;

Ținând cont de Hotărârea Consiliului Local Sighișoara nr. 183/24.09.2021 privind arondarea Creșei din cadrul Direcției de Asistență Socială Sighișoara la o unitate de învățământ preșcolar cu program prelungit, cu personalitate juridică;

Luând în considerare Hotărârea Consiliului Local Sighișoara nr. 6/27.01.2022 privind aprobarea structurii rețelei școlare a unităților de învățământ preuniversitar din municipiul Sighișoara, pentru anul școlar 2022 - 2023, hotărâre adoptată în baza Avizului conform al Inspectoratului Școlar Județean Mureș, cu nr. 10.701/23.12.2021, înregistrat la Municipiul Sighișoara cu nr. 339/06.01.2022;

Văzând adresa cu nr. 2.178/08.07.2022, înregistrată la Direcția de Asistență Socială Sighișoara cu nr. 1.866/08.07.2022, prin care conducerea Școlii Gimnaziale ”Aurel Mosora” Sighișoara a solicitat Primăriei Municipiului Sighișoara – Direcția de Asistență Socială, demararea procedurilor în vederea preluării patrimoniului și a personalului Creșei de către această unitate de învățământ, începând cu data de 1 septembrie 2022;

În baza dispozițiilor art. 286 alin. (1) și alin. (4), art. 287 lit. b), art. 297 alin. (1) lit. a) și art. 298 – art. 300 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției de Asistență Socială Sighișoara, înregistrat cu nr. 1.961/21.07.2022 și la Municipiul Sighișoara cu nr. 23.950/21.07.2022, cu propunerea de trecere a unor spații din imobilul situat în Sighișoara, str. Plopilor, nr. 19 în proprietatea Municipiului Sighișoara și transmiterea în administrarea Școlii Gimnaziale ”Aurel Mosora” Sighișoara a unor bunuri necesare funcționării Creșei cu Program Prelungit nr. 2 Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1) și alin. (2) lit. c) și d), alin. (6) lit. a) și b), alin. (7) lit. a) și alin. (14), art. 139 alin. (1) și alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:


Art. 1. (1) Se aprobă trecerea spațiilor din imobilul situat în Sighișoara, str. Plopilor, nr. 19 – sediul Creșei din cadrul Direcției de Asistență Socială Sighișoara, în suprafață de 97,80 mp. parter și respectiv 289,00 mp. etaj, conform planurilor atașate, anexele nr. 1 și nr. 2 la prezenta hotărâre, din patrimoniul Direcției de Asistență Socială, în patrimoniul Municipiului Sighișoara – domeniul public.

(2) Ca o consecință a prevederilor alineatului precedent, se aprobă trecerea mijloacelor fixe și obiectelor de inventar prevăzute în anexa nr. 3 la prezenta hotărâre, din patrimoniul Direcției de Asistență Socială, în patrimoniul Municipiului Sighișoara.

Art. 2. Predarea - primirea bunurilor menționate la art. 1 se va face prin proces - verbal de predare - primire încheiat în termen de 10 zile de la data adoptării prezentei hotărâri, ce va fi semnat de Primarul Municipiului Sighișoara, care se împuternicește în acest sens de Consiliul Local Sighișoara, și de Directorul executiv al Direcției de Asistență Socială Sighișoara.

Art. 3. (1) Se aprobă transmiterea în administrarea Școlii Gimnaziale ”Aurel Mosora” Sighișoara a bunurilor mobile și imobile prevăzute la art. 1 din prezenta hotărâre, bunuri identificate conform anexelor nr. 1, nr. 2 și nr. 3, care fac parte integrantă din prezenta hotărâre, având valoarea de inventar de 1.022.080,99 lei.

(2) Bunurile prevăzute la alin. (1) vor fi utilizate având drept principală destinație: unitate de educație timpurie și învățământ preșcolar.

(3) Predarea - primirea bunurilor menționate la art. 3 se va face prin proces - verbal de predare - primire încheiat în termen de 15 zile de la data adoptării prezentei hotărâri, ce va fi semnat de Primarul Municipiului Sighișoara, care se împuternicește în acest sens de Consiliul Local Sighișoara, și de Școala Gimnazială ”Aurel Mosora”, prin reprezentanții săi legali.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Evidența Patrimoniului și Fond Locativ și Biroul Buget, Contabilitate, Salarizare – Direcția Economică din cadrul Municipiului Sighișoara, Direcția de Asistență Socială Sighișoara și Școala Gimnazială ”Aurel Mosora” Sighișoara.

Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Evidența Patrimoniului și Fond Locativ;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcția Economică;

  1 ex. Biroul Logistic și Administrativ;

  2 ex. Direcția de Asistenţă Socială Sighișoara;
  2 ex. Școala Gimnazială ”Aurel Mosora” Sighișoara.

14 ex.  
B.A. 
